CELEX: C2006/326/97
Language: et
Date: 2006-12-30 00:00:00
Title: Kohtuasi C-467/06: Eelotsusetaotlus, mille esitas Tribunale civile di Genova (Itaalia) 21. novembril 2006  — Conseil Gi. Emme Srl versus Sistema Logistico dell'Arco Ligure e Alessandrino Srl (SLALA)

30.12.2006   
            
            
               ET
            
            
               Euroopa Liidu Teataja
            
            
               C 326/48
            
         Eelotsusetaotlus, mille esitas Tribunale civile di Genova (Itaalia) 21. novembril 2006 — Conseil Gi. Emme Srl versus Sistema Logistico dell'Arco Ligure e Alessandrino Srl (SLALA)
   (Kohtuasi C-467/06)
   (2006/C 326/97)
   Kohtumenetluse keel: itaalia
   Eelotsusetaotluse esitanud kohus
   Tribunale civile di Genova
   Põhikohtuasja pooled
   
      Hageja: Consel Gi. Emme Srl
   
      Kostja: Sistema Logistico dell'Arco Ligure e Alessandrino Srl (SLALA)
   Eelotsuse küsimused
   
               1.
            
            
               Kas ühenduse õigusega (viidates eelkõige EÜ artiklitele 43, 49, 82, 86 ja 87) on vastuolus, kui liikmesriik annab — vastavate õigusnormidega, mis on analoogsed Itaalia 3. oktoobri 2006. aasta dekreetseaduse nr 262 artikliga 12 — avalike teenuste osutamise ja avalike infrastruktuuride haldamise õiguse eraõiguslikele ettevõtjatele (antud juhul ANAS SpA-le), kes teostavad samas ka konkreetse turu korraldamise- ja kontrollifunktsiooni (nagu ANAS SpA-le kõnealuste normidega pandud funktsioon) ja on pädevad määrama kindlaks riigi ja seda funktsiooni kandva isiku konkurentide vaheliste kontsessioonilepingute sisu, täitmise ja võimaliku lõpetamise üle?
            
         
               2.
            
            
               Kas ühenduse õigusega (arvestades ühenduse vastavaid õigusnorme, mis puudutavad õigust tegeleda majandustegevusega ja Euroopa Kohtu sellekohast kohtupraktikat) on kooskõlas niisugune kord (nagu Itaalia riik kehtestas eespool nimetatud seaduse artikliga 12), mis täiendab ja muudab jõusolevaid kontsessioonilepinguid, muutes märgatavalt lepinguliste kohustuste tasakaalu?